Θανάσης Τριαρίδης

Ο **Θανάσης Τριαρίδης** (Θεσσαλονίκη, 21 Δεκεμβρίου 1970) είναι σύγχρονος Έλληνας συγγραφέας, που ασχολείται με αρκετά λογοτεχνικά είδη, όπως είναι το μυθιστόρημα, το διήγημα, το θέατρο, η ποίηση και το παραμύθι. Παράλληλα, γράφει αισθητικά δοκίμια.

Τα κείμενά του είναι διαθέσιμα - ελεύθερα από πνευματικά δικαιώματα - στην ιστοσελίδα του και στο Διαδίκτυο.

## Βιογραφία
Γεννήθηκε στην Θεσσαλονίκη το 1970 και σπούδασε Νομική στο ΑΠΘ (1989-1995). Μέχρι το 2007 εργάστηκε ως δικηγόρος, δημοσιογράφος και κειμενογράφος. Από το 2007 ασχολείται με τη διεξαγωγή σεμιναρίων για τον ευρωπαϊκό πολιτισμό και τον συντονισμό εργαστηρίων πυροδότησης γραφής.

Κατά την περίοδο 1996-2001 υπήρξε ακτιβιστής του δικτύου DROM για τα κοινωνικά δικαιώματα των Τσιγγάνων.

Από το 2000 έχει εκδώσει 60 βιβλία με αφηγήσεις, θεατρικά έργα και δοκίμια – ανάμεσά τους τα μυθιστορήματα *Ο άνεμος σφυρίζει στην Κουπέλα* (2000), *τα μελένια λεμόνια* (2005), *Τα χλωρά διαμάντια, Βιβλίο Πρώτο, δειλινά 1-333* (2011). Από το 2010 έχει εκδώσει (έντυπα ή ηλεκτρονικά) 31 θεατρικά έργα (ανάμεσά τους τα εξής *Μένγκελε, Οιδίνους, Lebensraum*, τριλογία *Leopold, Football, HIV* κ.α.). Από αυτά έχουν προκύψει περισσότερες από 50 παραστάσεις στην Αθήνα και σε άλλες πόλεις της Ελλάδας, της Γερμανίας, της Κύπρου, καθώς και στο Διαδίκτυο.
    
Δημιούργησε ή συμμετείχε σε διάφορα λογοτεχνικά περιοδικά (*Τα Ποταμόπλοια,* 1990-1992, *Mauve* 2033-2006) και εκδοτικά σχήματα (Δήγμα 2009-2012, Διάπυρον 2008-2013). Συντόνισε τη σειρά *Αντιρρήσεις* για λογαριασμό των εκδόσεων Gutenberg και την σειρά *Για έναν νέο ανθρωπισμό* των Εκδόσεων Πατάκη.

Τον Μάρτιο του 2022 αρνήθηκε με δημόσια επιστολή την ένταξή της ποιητικής του συλλογής «Θα μας ξεπλύνει η θάλασσα» στις Βραχείες Λίστες για το Κρατικό Βραβείο Ποίησης που ανακοίνωσε το Υπουργείο Πολιτισμού, δηλώνοντας ότι επιθυμεί να εξαιρεθεί από τη λίστα βράβευσης όχι μόνο γιατί τα βραβεία αποτελούν προϊόν υποκειμενικών κρίσεων, αλλά και γιατί προέρχονται από ένα κράτος που εφαρμόζει το μέτρο επαναπροώθησης προσφύγων.

Τον Δεκέμβριο του 2025 βραβεύτηκε με το Βραβείο Δραματουργίας Καρόλου Κουν για το έργο του *[[Να ξέρετε πως αυτό που ακούτε είναι σφύριγμα τρένου]]* που αναφέρεται στις επαναπροωθήσεις των προσφύγων και των μεταναστών. Στην τελετή απονομής ο Θανάσης Τριαρίδης παρέδωσε το βραβείο στον 28χρονο Αιγύπτιο πρόσφυγα Μοχάμεντ Αμπντέλ Ματζέτ, νομικό και επιζώντα του πλοίου Adriana που βυθίστηκε στα ανοιχτά της Πύλου τον Ιούνιο του 2023. Ο Τριαρίδης τόνισε πως αποδέχθηκε το βραβείο μονάχα για να δώσει ορατότητα στα θύματα των επαναπροωθήσεων, καθως ο ίδιος υπήρξε "μόνο ο αντιγραφέας μιας πραγματικότητας την οποία γράφουν με το σώμα τους, με το αίμα τους και με τον θάνατό τους οι μετανάστες που δολοφονούνται στις ελληνικές θάλασσες".

Σύμφωνα με τη Φραγκίσκη Αμπατζοπούλου κοινός στόχος στο ιδιοσυγκρασιακό και *αιρετικό* έργο του *μνήμονα* συγγραφέα είναι η καταγραφή μιας *παγκόσμιας ιστορίας απανθρωπιάς*, για να θυμίζει στους αναγνώστες όσα στερήθηκαν οι άγνωστοι σφαγιασμένοι .

## Εργογραφία

**Αφηγήσεις**
* Ο άνεμος σφυρίζει στην Κουπέλα (ISBN 978-960-378-020-5 Πατάκης 2000)
* Το τρυφερό μαχαίρι του Πέτρο Μπόλε (ISBN 978-960-16-0368-1 Πατάκης 2002)
* Η παγωμένη καρδιά των ευτυχισμένων ανθρώπων (ISBN 978-960-16-0369-8 Πατάκης 2002)
* Το χαραγμένο σιτάρι (ISBN 978-960-16-0367-4 Πατάκης 2002)
* Η μουγγή καμπάνα (ISBN 978-960-16-0886-0 Πατάκης 2003)
* Η αληθινή ιστορία της Αΐντας και του Ρανταμές (ISBN 978-960-402-437-7 Gutenberg-Τυπωθήτω 2005)
* Τα μελένια λεμόνια * η διαθήκη των γκαβλωμένων ανθρώπων (ISBN 978-960-402-302-8 Gutenberg-Τυπωθήτω 2005)
* Ich bebe - όταν οι αμαξάδες μαστιγώνουν τα άλογα (ISBN 978-960-402-340-0 Gutenberg-Τυπωθήτω 2008)
* Το κόψε-κόψε ή όταν οι γκοτζίλες εξανθρωπίζονται (ISBN 978-960-98748-0-9 Διάπυρον 2009)
* Το τρυφερό μαχαίρι του Πέτρο Μπόλε κι άλλες τρεις ιστορίες δακρύων (ISBN 978-960-99012-3-9 δήγμα 2010)
* Τα χλωρά διαμάντια * το δειλινό των γκαβλωμένων ανθρώπων (ISBN 978-960-8187-72-6 δήγμα 2011)
* Wstawać * όταν η ιστορία απελευθερώνει (ISBN 978-618-5027-13-1 δήγμα 2014)
* Ο άνεμος σφυρίζει στην Κουπέλα (ISBN 978-960-16-7847-4 Πατάκης 2018 - 5η οριστική έκδοση)
* Αν είσαι είμαι, Νουβέλα αγάπης, αιμορραγικής και ανεπανάληπτης (ISBN 978-960-01-2324-1 Gutenberg 2021)

**Ποιήματα**
* Θα σας περιμένω (ISBN 978-960-01-1985-5 Gutenberg, 2018)
* Θα μας ξεπλύνει η θάλασσα (ISBN 978-960-01-2175-9 Gutenberg. 2020)
* Για τους άγνωστους σφαγμένους (ISBN 978-960-01-2410-1 Gutenberg, 2022)
* Και να, σφυρίζουν του σκοτωμού τα τρένα του ναζισμού (ISBN 978-960-01-2610-5 Gutenberg, 2024)

**Θεατρικά**
* La ultima noche ή οι καρχαρίες (ISBN 978-960-8187-67-2 δήγμα/Ευρασία 2010)
* Historia de un amor ή τα μυρμήγκια (ISBN 978-960-8187-93-1 δήγμα/Ευρασία 2011)
* ΜέΝΓΚΕΛΕ (ISBN 978-618-5027-20-9 δήγμα/Ευρασία 2012)
* LIBERtÉ (openbook.gr 2013)
* ÉGaLITÉ (openbook.gr 2013)
* FRATerNITÉ (openbook.gr 2013)
* Humlet (openbook.gr 2013)
* Οιδίνους (ISBN 978-618-5027-60-5 δήγμα/Ευρασία 2013)
* Ζόοτ (ISBN 978-618-5027-74-2 δήγμα/Ευρασία 2013)
* Lebensraum (ISBN 978-618-5027-61-2 δήγμα/Ευρασία 2014)
* Zyklon ή το πεπρωμένο (ISBN 978-618-81669-8-1 Κάππα Εκδοτική 2014)
* Lacrimosa ή το απέπρωτο (ISBN 978-618-5191-48-1 Κάππα Εκδοτική 2014)
* Ο Νανουριστής (openbook.gr 2015)
* Dämmerung (openbook.gr 2015)
* Lebensraum 2.0 (openbook.gr2017)
* Lebensraum 3000:a mankind odyssey (openbook.gr 2017)
* Τριλογία: Leopold. Football. HIV. (ISBN 978-960-628-039-9 Κάππα Εκδοτική 2017)
* Nastasia (openbook.gr 2018)
* Surriento (openbook.gr 2019)
* Ντροπολιτσά + Χίος = σφαγή + σφαγή * μια ανθρώπινη εξίσωση (openbook.gr 2020)
* Το πλυντήριο (openbook.gr 2021)
* Το τηλεφώνημα (openbook.gr 2021)
* Το μαιευτήριο ή το αίμα απλώνει προς το μέρος μας (openbook.gr 2022)
* Άκουσα το παιδί να κλαίει (openbook.gr 2022)
* Να ξέρετε πως αυτό που ακούτε είναι σφύριγμα τρένου (openbook.gr 2023)
* Η κουκούλα (openbook.gr 2023)
* Έγκλημα και τιμωρία: Δράμα σε 27 σκηνές (ISBN 978-960-628-268-3 Κάπα Εκδοτική 2023)
* Frankenstein 3.R: Δράμα σε 27 σκηνές (ISBN 978-960-628-320-8 Κάπα Εκδοτική 2024)
* Το πλυντήριο 2 - Μετά είκοσι χρόνια (openbook.gr 2024)
* ΜΕΝΓΚΕΛΕ (ISBN 978-960-628-343-7 Κάπα Εκδοτική 2024)
* Πώς να πετάτε ένα μωρό στη θάλασσα και η δημοκρατία να θριαμβεύει (openbook.gr 2024)
* Το σωσίβιο (openbook.gr 2025)
* Η θεριζοαλωνιστική μηχανή Τζακ Ρίπερ (openbook.gr 2025)
* Δολοφόνοι, εσείς είστε το νέο Άουσβιτς (openbook.gr 2025)
* Η Αποσφαλμάτωση (openbook.gr 2025)
* Que Sera, Sera, Κωμωδία για το τέλος των ανθρώπων (openbook.gr 2025)

**Παραμύθια**
* Ονειρεύτηκα τα Λευκά Χριστούγεννα (ISBN 978-960-98748-2-3 Διάπυρον 2009)
* Το αγόρι πίσω απ' το τζάμι (ISBN 978-960-8187-80-1 Διάπυρον 2011)
* Το περίσσιο παιδί (ISBN 978-960-01-2066-0 Gutenberg 2019)

**Δοκίμια**
* Τζιότο, στο μεταίχμιο του φόβου και της αγάπης (ISBN 978-960-398-059-9, Σύγχρονοι Ορίζοντες 2002)
* Λεοναρντο, η ουτοπία των αινιγμάτων (ISBN 978-960-398-060-5, Σύγχρονοι Ορίζοντες 2002)
* Μιχαήλ Άγγελος, η ύβρις του αναγεννημένου ανθρώπου (ISBN 978-960-398-058-2, Σύγχρονοι Ορίζοντες 2002)
* Ραφαήλ, η αιώνια σπονδή στην ματαιη αρμονία (ISBN 978-960-398-057-5, Σύγχρονοι Ορίζοντες 2002)
* Σημειώσεις για το τρεμάμενο σώμα ( Τυπωθήτω 2006)
* Φιοντόρ Ντοστογιέφσκι: τα γυμνά μάτια (ISBN 978-960-89654-5-4 Σαιξπηρικόν 2008)
* Μαρκήσιος ντε Σαντ ή τα υπόγεια του Χριστιανισμού (2008)
* Η επερχόμενη πείνα ή όταν οι άνθρωποι ρίχνουμε τον κλήρο (2009)
* Βαν Γκογκ, ο σπορέας του πυρετού (δήγμα 2010)
* Ρέμπραντ, η νύχτα των δολοφόνων αστών (δήγμα 2010)
* Εμείς θα ανεβάσουμε τους ανθρώπους στα τρένα για το επερχόμενο Άουσβιτς: Κείμενα, ομιλίες και συνεντεύξεις για το Ολοκαύτωμα 2004-2024 (ISBN 978-960-05-1932-7 Εστία 2024)

## Μελέτες
* Ροζαλί Σινοπούλου, Η ανθρώπινη μηχανή: ιχνηλατώντας το μυθοποιητικό σύμπαν του Θανάση Τριαρίδη, Επίμετρο Φραγκίσκη Αμπατζοπούλου (ISBN 978-960-01-2520-7 Gutenberg 2024)

## Κριτικές
* Φραγκίσκη Αμπατζοπούλου, Για το μυθοποιητικό σύμπαν του Θ. Τριαρίδη, Περιοδικό Χάρτης 

## Παραπομπές


## Εξωτερικοί σύνδεσμοι
* Η επίσημη ιστοσελίδα του συγγραφέα
* Όλα τα έργα του Θανάση Τριαρίδη στην Ψηφιακή Ανοικτή Βιβλιοθήκη
* Τα έργα του Θανάση Τριαρίδη στην ηλεκτρονική βάση βιβλιογραφικών δεδομένων

Κατηγορία:Έλληνες συγγραφείς του 21ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες θεατρικοί συγγραφείς
Κατηγορία:Έλληνες μυθιστοριογράφοι
Κατηγορία:Έλληνες διηγηματογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Έλληνες δοκιμιογράφοι